**ACTA DE SESSIÓ EXTRAORDINÀRIA DEL PLE DE L’AJUNTAMENT DE L’ALBAGÉS**

Identificació de la sessió

Núm. sessió: **03/2013**

**SESSIÓ EXTRAORDINÀRIA**

DIA : 25 de març de 2013

HORA : 10:00 h

LLOC: Sala de Plens de l'Ajuntament de L’Albagés

**Assistents:**

Albert Donés Antequera, Alcalde

Josep Ramon Cuadrat Rey, regidor

Arnau Preixens Rufé, regidor

Joan Juvero Iglesias, regidor

**NO ASSISTEIX, EXCUSANT-SE**

Alba Roigé Triquell, regidora

Samuel Aris Oriol, regidor

Maria Teresa Melero Gasol, regidora

Actua com a Secretària: Alba Martí Vallès

A l’Albagés, a 25 de març de 2013. Reunit el Ple de l’Ajuntament, prèvia convocatòria, i sota la presidència del Sr. Albert Donés Antequera, un comprovada l’assistència del nombre suficient de membres per a la vàlida realització de la sessió, es passa a resoldre el següent:

**ORDRE DEL DIA**

**1.- Aprovar, l’adhesió al Pacte dels Alcaldes.**

**DESENVOLUPAMENT DE LA SESSIÓ:**

**1.- Aprovar, l’adhesió al Pacte dels Alcaldes.**

La Comissió Europea ha posat en marxa el que ha denominat “Pacte d’Alcaldes/esses”, una de les iniciatives més ambicioses com a mecanisme de participació de la ciutadania en la lluita contra l’escalfament de la Terra. El pacte ha nascut després d’un procés no formal de consultes amb moltes ciutats europees.

El dit Pacte consisteix en el compromís de les ciutats i pobles que s’hi adhereixin d’aconseguir els objectius comunitaris de reducció de les emissions de CO2 mitjançant actuacions d’eficiència energètica i relacionades amb les fonts d’energia renovables.

El desafiament de la crisi climàtica només es pot abordar amb un plantejament

global, integrat, a llarg termini i, sobretot, basat en la participació de la ciutadania. És per això que s’ha considerat que les ciutats han de liderar l’aplicació de polítiques energètiques sostenibles i cal recolzar els seus esforços.

L' Ajuntament de l’Albagés té la voluntat d' avançar cap a l' establiment de polítiques eficaces per a reduir la contaminació que ocasiona l' escalfament global mitjançant l' adopció de programes d' eficiència energètica en àmbits com el transport urbà i l' edificació, a més de la promoció de fonts d' energies renovables en les àrees urbanes. Concretament, fa seves les propostes de la UE (març 2007) que es compromet a reduir les seves emissions de CO2 en un

20% fins l' any 2020, incrementant en un 20% l' eficiència energètica i aconseguint que un 20% del subministrament energètic procedeixi de fonts renovables.

Per tot l’ exposat es proposen al ple municipal els següents ACORDS:

**Primer.-** L’ Ajuntament de l’Albagés fa seus els objectius de la Unió Europea per l’any 2020 i adopta el compromís de reduir les emissions de CO2 en el seu territori en més del 20 per cent per a 2020 mitjançant a la creació de plans d’acció en favor de les fonts d’energies renovables.

**Segon.-** L’ Ajuntament de l’Albagés es compromet a elaborar un Pla d’ Acció d’ Energia Sostenible en un termini màxim d’un any des de la data d’ Adhesió al Pacte.

L’abast del document respondrà a les directrius que s’estableixin per part de la Comissió de Transport i Energia de la Unió Europea i inclourà una estimació de les emissions i una proposta de les accions a seguir per aconseguir els objectius plantejats. Per la realització d’aquestes tasques es disposarà del suport, regulat mitjançant conveni, de l’ Àrea de Medi Ambient de la Diputació de Barcelona.

**Tercer.-** L’ Ajuntament de l’Albagés es compromet també a elaborar un informe bianual per l’avaluació, control i verificació dels objectius, a organitzar el Dia de l’ Energia, a informar de les fites obtingudes en acompliment de Pla d’ Acció i a participar (en els termes que consideri oportú) en la Conferència d’ Alcaldes/esses per l’ Energia sostenible a Europa.

**Quart.-** Comunicar els presents acords al Comissari de Transports i Energia de la Unió Europea (en els termes del model establert ) i al President de la Diputació de Lleida per fer possible les tasques de suport i coordinació dels municipis de la província que s’hi adhereixin”.

Votació: S’acorda per unanimitat dels membres assistents.

I sense que existeixi cap més assumpte a tractar, el Sr. Alcalde aixeca la sessió quan són les 10:30 hores.

L’Albagés, a 25 de març de 2013.

En dono fe

L’Alcalde, La Secretària,

Albert Donés Antequera Alba Martí Vallès